钦定古今图书集成/历象汇编/岁功典/第016卷 > 和季文山斋早春二首 钱惟善
## 钦定古今图书集成/历象汇编/岁功典/第016卷 > 和季文山斋早春二首 钱惟善

方壶元不离人间，倚遍东风十二阑。烟雨楼台春似
画，水云窗户画生寒。遥知洗鼎煎荼待，定许敲门借
竹看。醉后石桥花烂熳，翠禽啁哳在檐端。

“落梅风细小窗寒，石上馀香点点斑。不惜壶觞千日
醉，只愁庭馆一春闲。”涧云生白元非雨，江树排青更
有山。携取画图溪上去，鹤声应到梦魂间。